
ESILUKU


”Perijätär” on jännittävä ja mukaansatempaava fiktiivinen rikosromaani, jonka päähenkilönä on rohkea ja moniulotteinen Minea. Hän on varttunut varakkaassa ympäristössä, mutta lapsuus ja nuoruus ovat olleet täynnä haasteita ja menetyksiä.


Kirjan tarina seuraa Minean matkaa oman elämänsä rakentamisessa ja paikkansa löytämisessä maailmassa, jossa varjoisat juonet ja salaliitot ovat arkipäivää. Raha ja valta ovat keskeisiä motiiveja, ja rikolliset sekä korruptoituneet virkamiehet tavoittelevat Minean valtavaa omaisuutta – läheisistä puhumattakaan.


”Perijätär” tarjoaa pelottavan matkan rikollisuuden ja korruption maailmassa, jossa ei ole varmoja liittolaisia. Tarina pitää lukijan otteessaan viime sivuille saakka ja huipentuu yllätykselliseen päätökseen.


Kirja sisältää raakuutta ja väkivaltaa, joten se ei välttämättä sovi herkälle lukijalle.










KIRJAILIJAESITTELY


Seija Irmeli Kaisto on monipuolinen kirjailija, joka on saavuttanut suosiota erityisesti nuorisokirjallisuuden parissa lempeällä, opettavaisella ja eläimiä kunnioittavalla Laura sarjallaan (9 teosta). Lisäksi Kaisto on kirjoittanut luontokalenteria, mökki- ja uimarin päiväkirjat sekä omiin kokemuksiinsa perustuen 1960-luvun lapsen elämästä ja eläimistä maaseudulla. (Elämäni eläimet osa 1)


”Perijätär” on kirjailijan ensimmäinen aikuisille suunnattu rikosromaani, joka on fiktiivinen ja täysin mielikuvituksen tuotetta. Kaisto kirjoittaa parhaillaan ”Tuonen-kielo” jatkoromaania, joka julkaistaan 2025.










MINEA EK-ROSENBERG


"Turpa kiinni!” huusi Matti ja heitti puolityhjän lasipullon päätäni kohti. "Onnistuin väistämään, ja pullo räsähti seinään iskeytyessään, sirpaleiden lentäessä sinne tänne." Seisoin selkä nurkkaa vasten, uskaltamatta kohottaa katsettani, saati itkeä – se olisi saanut Matin raivon pahenemaan. Kasvot punaisena, hiki otsallaan ja mustat viiksensä väpättäen arvoisa tuomari Matti Ek aloitti yksinpuheensa, ilmeisesti suurin suuttumus oli kadonnut rikkoutuneen lasipullon ansiosta. Vilkaisin häntä silmäripsieni läpi, pullea, lyhyehkö, ikäistään vanhemman näköinen mies. Vedensiniset pisteliäät silmät täynnä raivoa. ”Ei isäpuoltani ainakaan komeaksi voi väittää ”, mietin saadakseni ajatukset tilanteesta pois. ”Mutta sisin on tärkeintä”, jatkoin ajatustani. Vahingossa hymyilin omalle sarkasmilleni.


”Kehtaat nauraa, ai että kohta saat tuntea nyrkkini!” Toivoin yhtä asiaa, ja sekään ei toteutunut. Istut täällä isolla perseelläsi koko päivän laiskana, ja kun tulen töistä kotiin, ruoka on tällaista syömäkelvotonta.” Matti nosti makkarakastikepannun liedeltä ja kaatoi kaiken lattialle. ”Yrittäisit opetella taitoja, joista sinulle on hyötyä. Mene vaikka ruuanlaittokursseille, minä maksan”, Matti jatkoi:” Mitä sinulla on sanottavaa, senkin emakko?” Purskahdin itkuun, se oli joskus ainoa tapa rauhoittaa isäpuoleni. ”Krokotiilin kyyneleitä hullulle”, mietin.


”Kyllä nyt taas itketään, kun isäpuoli on ilkeä ja väkivaltainen”, Matti pilkkasi. ”Muista, kuka tuo rahat tähän perheeseen, ja läski tytär vain lihoo.” Matti ilkkui. ”Joskus olisi kiva tavata ystäviäkin, mutta eihän sinun kanssasi kanssa kehtaa mennä minnekään. Muilla kavereilla on näyttävät ja fiksut vaimot ja kauniit tyttäret, ja sinä olet samanlainen kuin äitisi oli.” Hän etsi sopivan nöyryyttävää sanaa. ”Ei helvetti, sano itse, sinähän sen paremmin tiedät, puhu saatana, kun tuomari käskee.” Kuiskasin: ”Ameba, parasiitti, loinen.” Matti huusi: ”Puhu kovempaa, naapurit eivät kuule.” Nostin katseeni uhmakkaasti ja huusin sanani. Matti räjähti kylmään nauruunsa. ”Helvetin hyvin puhuttu.” Tuijotimme hetken toisiamme, Matti nipisti minua poskesta jättäen punaisen jäljen. ”Älä ikinä uhmaa minua, tai saat katua!”


”Syön ulkona, menen lakiosaston kanssa vähän viihteelle. Älä ole kotona tullessani, minulla on nainen tiedossa ja tänne ei sinua tarvita.” Matti mietti hetken. ”Tai jos liityt seuraan...” Kuinka paljon häntä inhosin, isäpuolta, joka pyysi omaa tytärtään sänkyyn. ”Se oli vitsi”, Matti nauroi. ”En ikinä huolisi tuollaista, eikä kukaan muukaan.” Hän pakkasi tennisvarusteensa ja lähti ilmeisen hyvällä tuulella kavereidensa kanssa tenniskentälle. Poistuessaan isäpuoleni vielä kouraisi housujensa haaroja. ”Katsohan tytär, mitä täällä on tarjolla.” Ehdotin: ”Prinssinnakki.” Tosin en sanonut sitä ääneen.


Siivosin lasinsirpaleet ja pesin kastikkeen lattialta. Siirsin astiat tiskikoneeseen. ”Mistähän olisin talousvarat ottanut, kun äijä ei koskaan anna rahaa”, mietin. Matti käytti perinnöstäni nostettavan runsaan kuukausirahan itselleen. Sain harjoittelevana koodaajana jonkun verran palkkioita ja ne yleensä kuluivat ruokaan, sähköön ja muihin talousmaksuihin. Osan palkastani olin laittanut visusti säästöön. ”Tämä helvetti loppuu vielä”, puhuin itsekseni. Opintojani oli jäljellä kaksi vuotta, ja täyttäessäni 24 saisin edesmenneiden vanhempieni minulle jättämän ilmeisen suuren perinnön sekä talon, jossa asuimme. ”Mikäli selviän hengissä siihen asti.”


Pakkasin reppuun läppärini sekä oloasun, kaivoin piilostani muutaman setelin, puin lenkkipuvun ylleni ja kuntoilin kaupungille Kotimaja-hotellille yöksi. Oli hyvä juosta ja ajatella muita asioita. 10 kilometrin matka ei tuntunut pitkältä. Hotellin nimi oli kuvaava, sen punaiset tiiliseinät, huoneiden ranskalaistyyppiset koristeelliset parvekkeet, valkoiset ikkunan karmit ja suojainen terassi oli jo vuosia ollut kodikkaampi, kuin merenranta taloni.


”Hyvää iltaa ja tervetuloa Minea”, kuului tiskin takaa. ”Meillä on sinulle valmiina rauhallinen vakiohuoneesi. Ilmeisesti kirjoitat koodiasi koko yön!” Antti Hirvi, hotellin omistaja, päivysti vastaanotossa. En ollut avautunut kotioloistani; olin vain maininnut opiskeluistani. Hotellissa oli erinomainen valokuitu, jota hyödynsin. Oma huoneeni oli rauhallisin yläkerran nurkkahuone, jonne ei kantautunut lainkaan liikenteen ääniä. Sain avainkortin. ”Poistun klo 12 huomenna ja siivoan jälkeni.” Antti nyökkäsi. ”Tuon sinulle iltapalan ja aamiaisen.”


Laskin ammeeseen kuuman kylvyn, lisäsin tuoksuvan saippuapommin ja rauhoituin.


Oveen koputettiin: ”Saanko tuoda iltapalan?” kuulin Antin kysyvän. ”Tuo vain, olen kylvyssä, paina kylppärin ovi kiinni tullessasi.” Antti jätti teen, jugurtin ja juustovoileivän pöydälle ja huikkasi: ”Toin samalla ison näytön koodiasi varten.” Kiitin, nousin kylvystä, huuhtelin ja kuivasin jälkeni.


Pysähdyin hetkeksi itsetarkasteluun, kylpyhuoneen kokovartalopeilin eteen. Kylvystä hehkuvat posket, sinivihreät silmät, pienehkö suora nenä ja tavalliset huulet. ”Ei kyllä naamasta tiedä, kun on ollut saamatta”, mietin ja purskahdin nauruun omaan huumoriini. Matti oli aina pelottanut miesystäväni pois erilaisilla uhkauksilla. Asetin huuleni törrölleen peilikuvalle. ”Ehkä kuitenkin pidän oman suuni.” Tutkailin ja peilasin 160 cm pituista vartaloani. ”Ihan tavallinen hoikka, nätit rinnat, kapea vyötärö ja ei läskiä”, totesin. Sitaisin ponnarille ”pirun hiukseni”, joiksi Matti punaisia, pitkiä kiharoitani kutsui. Levitin kosteusvoidetta, ”kärpäsen paska” pisamilleni, puin mukavan oloasun ylleni ja ryhdyin ruokailemaan kirjoittaen koodia uuteen tehtävääni. Antti oli jättänyt sipsipussin erityisherkuksi kuten aina.


Nella, noin 60-vuotias nainen, harmaine hiuksineen ja sinisine ystävällisine silmineen, hotellin hengetär, koputti oveen. ”Tulin hakemaan lenkkivaatteesi koneeseen ja kuivuriin, tarvitset niitä varmasti huomenna.” Kiitin Nellaa. ”Otan ne aamulla itse kuivurista.” Hän komensi, että en koko yötä ”tekisi koodia” ja toivotti hyviä unia. ”Samoin, hyvää yötä.” Hän oli sujauttanut pöydälle minulle yö syötäväksi mandariinin, päärynän ja omenan. ”Ihana Nella”, mietin.


-


”Hurraa, se on valmis”, puhuin itsekseni. Sain tehtyä sovelluksen, jonka avulla kilpailutettiin edullisia hotellivarauksia. Yliopiston tietojenkäsittelytieteen- ja ohjelmistotekniikan professori oli jo myynyt ohjelman eteenpäin. Sovellus oli ensimmäinen koodaus, jonka olin saanut yksin vastuulleni, ja siitä oli luvassa minullekin palkkio. Vilkaisin kelloa: oli aamu ja joku koputti ovelle: ”Aamupalaa, voinko tulla?” Siellä oli Antti tarjottimen kera. Tiedustelin, miksi hän toi aamupalan. ”Meillä on sairastapaus, joten olen tänään vielä koko päivän töissä.” Hän kehotti minua syömään ja ryhtymään hetkeksi lepäämään.


Antti oli kaupungin naisten suosiossa mutta ilmeisen tietämätön viehätysvoimastaan. Hän toimi aktiivisesti paikallisessa moottorikerhossa entisöiden vanhoja autoja. Moottorikerho oli sen jälkeen huimasti kasvanut, ja erityisesti naiset olivat kiinnostuneet autojen korjauksesta. Myös kuntosali, jossa Antti kävi, koki suoranaisen naisten kuntoilu ryntäyksen.


En voinut olla jälleen ihailematta hänen komeaa miehekkyyttään. Mustat laineikkaat, hartioille asti ylettyvät hiukset, leveät hartiat, hoikka ja lihaksikas vartalo, pituutta varmaankin 190 cm. Ruskeat ystävälliset silmät olivat nyt väsyneen näköiset. ”Minkä ikäinen olet?” kysyin vahingossa ääneen. Antti naurahti miellyttävällä, tummalla naurullaan. ”Vuodelta keppi ja kivi, sinun näkökulmastasi. Täytän 40 vuotta ensi kesänä.” Pyysin anteeksi uteliaisuuttani, johon hän vain kommentoi, ettei se haittaa. ”Tuttujahan me muutenkin olemme.”


Nukahdin syvään rauhalliseen uneen, heräten keskipäivällä. Hain imurin siivouskomerosta ja puhdistin huoneen. Vaihdoin puhtaat vuodevaatteet ja otin lenkkeilyvaatteeni kuivurista. Nella koputti oveeni ja kutsui minut mukaansa. ”Meillä jäi lounaalta ruokaa, ja tässä on sitruunalohta, salaattia, limekastiketta ja uunikasviksia.” Vastustelin, mutta Nella päätti: ”Antin vuoro loppui, ja hän lupautui ajamaan sinut kotiin, koska ethän voi lenkkeillä vuoat mukanasi.”


Istahdin Antin auton etupenkille. ”Kaunis BMW, mitä vuosimallia tämä on?” Antti ilahtui. ”Hän on vanha rouva, vuosimallia 1967. Kuuntele miten hän hyrisee.” Antti kaasutteli, jotta kuulisin moottorin äänen. ”Rouvan nimi on muuten Genevie, esittelen teidät”, hän nauroi. ”Neiti Minea Ek-Rosenberg, esittelen sinut rouva Genevielle, ja rouva Genevie, tässä on neiti Minea Ek-Rosenberg.” Taputin juhlallisesti Genevien kojelautaa ja kiitin sinunkaupoista.


Antti tiedusteli: ”Sinähän asut Arvokadulla, meren rannassa valkoisessa huvilassa.” ”Jätä minut ennen taloani, saan kyllä kannettua kaiken sisälle.” Huomasin huvilan olevan hiljainen, mutta en uskaltautunut ottamaan riskiä, mikäli Matti olisi kotona. Antti vilkaisi. ”Jätän auton tähän ja kannan portillesi nuo ruoat, sopiiko se?”


Hiivin hiljaa sisälle. Luojan kiitos, Matti oli töissä ja talo tyhjänä. Asetin ruoat jääkaappiin, ryhdyin siivoamaan Matin makuuhuonetta, vaihdoin lakanat, tuuletin talon, korjasin grogilasit pois, imuroin ja käynnistin tiskikoneen. ”Nyt on puhdasta ja siistiä taas.”


Isäpuoleni saapui kotiin illalliselle. Hän halasi ja pyyteli anteeksi, koska oli kokenut tarpeelliseksi antaa opetuksen. ”Vai mitä mieltä olet?” Kuulin uhkauksen hänen äänestään. ”Kiitos isä, yritän jatkossa olla parempi tytär.” Hymyilin tekohymyä niin, että poskiini sattui. Matti antoi suukon otsalleni. ”Uskon sinuun, ja olemmehan taas ystäviä.” Mietin: ”Kunnes kuolema meidät erottaa.” Nyökkäsin: ”Totta kai.”


Valmistin Matille grogikannuun juomaa, johon lisäsin sitruunamehua, viipaleita sekä jäitä. Hän ryhtyi syömään lämmittämäni ruoat, ja kerrankin Matti oli tyytyväinen. ”Istuhan tähän viereen, niin nautitaan rauhallinen illallinen. Ruoka ja juoma ovat todella maistuvia.” Kului hetki, ennen kuin uskalsin poistua pöydästä. Matti olisi halunnut jatkaa keskusteluamme pitkään, mutta antoi minulle luvan vetäytyä opiskelemaan huoneeseeni. ”Jos ei seura kelpaa...” hän aloitti, mutta tällä kertaa ei suuttunut.


Palaveri, jossa käsiteltiin tekemääni sovellusta, alkoi ja kirjauduin mukaan. Opettajani, professori Simo Latvu, avasi kokouksen. ”Olen tarkastanut Minean koodauksen, ja se on täysin virheetön.” Simo Latvu luovutti puheenvuoron minulle, ja esittelin sovelluksen. ”Lähetän nyt ohjelman kaikkien puhelimeen, ja kertokaa vapaasti mielipiteenne.” Kokous jatkui nelisen tuntia, sain hyviä kommentteja. Pääosin kysymykset koskivat koodiani, joka oli osalle kollegoistani hieman vaikeaa. Olin tehnyt sen avoimeksi ja kaikille alustoille sopivaksi.


Opintokaverini Joonas Koivu esitteli graafikon osaamisellaan uutta ulkoasua. ”Sopiiko, jos teen Joonaksen ehdottomat muutokset huomenna? Tämän jälkeen voimme lisätä sovellukseen hotellit ja majatalot, joiden käyttöön tämä aluksi tulee.” Joonas halusi tulla kotiini auttamaan, mutta jouduin kieltäytymään. ”Isäpuolellani on täällä vähän kiire ja hän tarvitsee hiljaisuutta.” Sovimme tapaamisen kirjastoon. Simo Latvu päätti palaverin.


Kävin juoksemassa pitkän lenkin ja sen jälkeen uin sisäaltaassa. Olin ostanut tarvikkeita Matin lempiruokaa varten. Hän tuli kotiin pahalla tuulella ja pyysi heti grogilasin eteensä. Valmistin hänelle juoman. "Tein Burgundin pataa ja merellisen salaatin, josta pidät." Jätin hänet ruokailemaan, mutta pidin huolen grogitarjonnasta ja kerroin, että saunan on lämmitetty. Matti tiuskaisi: "Mene omiin puuhiisi, minä saunon ja käyn nukkumaan." Muutaman ilkeän lauseen hän ehti sanoa. "Oletko harkinnut uutta laihdutuslääkettä? Se on vähän hintava, mutta maksan sen, jos saat noita kiloja pois." Poistuin isäpuoleni ilkeän naurun säestyksellä. "Naamakin on kuin petolinnun perse…”


Joonas odotti kirjastossa. ”Tännepäin!” hän huikkasi. ”Meillä on kokoushuone käytössämme.” Teimme pieniä muutoksia sovelluksen väreihin, ja totesin: ”Tämä on nyt valmis, kiitos avustasi.” Joonaksella oli selvästi jotakin sanottavaa.


”Mielestäni on väärin, että sinä ansaitset tästä sovelluksesta ja minulle tämä on vain ensimmäisen vuoden harjoitustyö.” Olin samaa mieltä. ”Tein itsekin alkuvuosina avustavia töitä ja harmittelin samaa asiaa mutta opin todella paljon harjoitustyöstäni.”


Kehuin Joonasta hänen ainutlaatuisesta graafikon taidostaan. ”Pääset varmasti pitkälle, kunhan koodaus alkaa onnistua.” Joonas oli hetken hiljaa. ” Ehkä sinua suositaan isäsi, tuomari Ek:n, vuoksi.” En halunnut puhua Matista. ”Olen pahoillani, jos olet tuota mieltä, mutta apusi oli todella tärkeää tähän sovellukseen.” Ehdotin vastavuoroisesti auttavani hänen tehtävässään. ”Sinullahan on lopputyö tulossa. Tarvitsetko tarkastajaa?” Joonas oli nyt täynnä hymyä ja avasi koodinsa. ”Täällä on paljon virheitä. Ymmärrän, miksi sovellus ei toimi”, mainitsin. Teimme vielä tunteja yhdessä töitä. ”Tarkista vielä ohjelma eri alustoilla, mutta uskoisin tämän nyt onnistuvan.”


Oma sovellukseni hyväksyttiin, ja sain ensimmäisen oikean palkkioni, 10 000 euroa. Joonaksen koodaus oli herättänyt ihastusta, ja Simo Latvu mainitsi hänet lupaavana kehittäjänä. ”Joonas Koivun sovellus todellakin toimii, ja olen ylpeä siirtäessäni hänet toiselle vuosikurssille.”










ARVOISA TUOMARI MATTI EK


Työskentelin käräjäoikeuden tuomarina, ja huolimatta pienestä krapulastani, kiinnostuin asialistalla olleesta testamentista. Tunnistin heti tapauksen merkityksen. ”Rikas leski”, mietin. Leonora Rosenberg:in aviomies, tehtailija Erik Rosenberg, oli juuri menehtynyt sydänkohtaukseen. Leski lainhuudatti testamentin omalle tyttärelleen, lakimiehenä toimi Peter Holm, lesken veli. Peter oli kuin siskonsa kuva, punaisine hiuksineen. Komeaksikin häntä oli mainittu. Siisti puoliparta, pituutta riittävästi ja äärimmäisen korrekti käytös ja hintava puku yllään.


Testamentti sai lainvoiman, ja se takasi tuolloin 7-vuotiaalle Minea Rosenbergille koko omaisuuden hänen täyttäessään 24 vuotta sekä runsaat käyttövarat ennen sitä. Omaisuus oli valtava: Rosenbergin kaikki kansainväliset ja pohjoismaiset huonekalutehtaat, kiinteistö Arvokadulla meren rannalla, Helsingin parhaiden alueiden kerrostaloyhtiön osakkeita, kaksi loma-asuntoa – toinen Maltalla ja toinen Cannesissa, sekä keskustan iso kaupunkiasunto ja kartano Virossa. Lisäksi leski omisti kannattavia viinitiloja Espanjassa ja Portugalissa, jotka tuottivat Rosenberg-viinejä. Lukuisat arvokkaat korut olivat itsellään miljoonan arvoiset, suuri sijoitussalkku ja osakkeita. Harmittelin omaisuuden määrää tytölle. Vähintään miljardi euroa arviolta, sekä rahastossa noin 20 miljoonaa.


Kävin kertomassa osanottoni Leonora Rosenbergille hänen menetyksestään. Leski kohtasi katseeni vihreillä silmillään, jotka olivat kyyneleiset ja kiitti hiljaisella äänellään. Punaiset hiuksensa olivat tiukalla nutturalla. Mietin: ”Onhan tuo ihan pantava.”


“Miksi testamentilla oli näin kiire?” Palkkasin yksityisetsivän selvittämään asiaa. Tiedot olivat hämmästyttävät ja omalta kannaltani lupaavat. Leonora Rosenberg sairasti parantumatonta aivosyöpää, jota ei voida hoitaa. Ennuste oli melko heikko, vain viisi vuotta elinaikaa. Varojen hoitajaksi oli määrätty Peter Holm.


Leonora ei ollut helposti lähestyttävä. Hän oli viettänyt melko hiljaista elämää ja välttänyt sosiaalisia tilanteita. Tehtailija itse oli ollut samanlainen. Pariskunta oli asunut pitkään omalla Fattoria La Rosenberg tilallaan Espanjassa, jossa he tekivät hyväntekeväisyystyötä paikallisten viiniviljelijöiden avustamiseksi. Tila itsessään oli menestynyt. Perhe oli palannut Suomeen vasta kun Minea tyttärensä oli aika aloittaa koulunsa. Suunnittelin tulevaisuuttani rikkaana isäpuolena mutta ensin piti saada leski koukkuun ja naimisiin.


Sain Leonoran lakitoimistomme asiakkaaksi pitkällisen prosessin ja useiden suositusten jälkeen, jotka kaikki olivat tietysti maksettuja. Peter Holm oli kiireinen tuomari opintojensa vuoksi. Ryhdyin hoitamaan lesken osakkeita Suomessa. Tässä oli odottamani tilaisuus. Järjestin kevätretken asiakkailleni, lapsille ja perheille ja pyysin häntä tyttönsä kanssa mukaan. "Tämä tehoaa leskeen", mietin. Olin varmistanut, ettei Peter päässyt paikalle kansainvälisen konferenssin osallistujana. Retki oli onnistunut, ja käynti Korkeasaaressa oli lasten suosiossa. Tuo ärsyttävä Minea tykästyi minuun ja roikkui kädessäni kiinni. "Matti-setä, mennään katsomaan apinoita, tai Matti-setä, mikä on tuo iso kissa?" Vitsailin ja huvitin tyttöä. "Mieluummin heittäisin sinut tuonne leijonan häkkiin, senkin punatukkainen piru", mietin ystävällinen hymy huulillani, ja nostin tytön reppuselkään, etteivät hänen pienet jalkansa väsyisi. Leski hymyili mutta ei juurikaan muutoin minua huomioinut.


Kului vielä puoli vuotta satunnaisia kohtaamisia, joiden avulla sain tytön puolelleni. Ennen joulua tapasimme liikelounaalla, ja Minea juoksi syliini. Kävimme läpi muutamia sijoituksia lesken kanssa, ja sitten kysyin Minealta, mitä joulupukki hänelle toisi. "Olen toivonut ponia, mutta äiti on allerginen hevosille, joten tuskin sellaista saan.”


Viikko ennen joulua soitin Leonoralle. "Voinko tuoda joululahjan Minealle. Hän on niin suloinen tyttö ja haluaisin häntä ilahduttaa." Leski hieman epäröi, mutta kutsui minut lounaalle. "Minea tuossa vieressä kyselee Matti sedästä, joten tervetuloa käymään." Pukeuduin epävirallisesti, mustiin farmarihousuihin ja pikkutakkiin. Lounas oli herkullinen, ja samalla salaa tarkastelin Arvokadun kiinteistöä. "Taatusti viisi miljoonaa ja rakentamaton naapuritontti ehkä vielä enemmän.”


Minea istui koko lounaan ajan sylissäni ja tarrautui minuun luottavaisen lapsen tavoin. Puhetta riitti, ja hän kyseli, miksi minulla ei ole vaimoa tai lapsia. "En ole koskaan löytänyt kahta niin söpöä tyttöä kuin sinä ja äitisi. Olen tällainen yksinäinen vanhapoika, jota kukaan ei ole rakastanut", valittelin keveään sävyyn. "Me äidin kanssa voimme rakastaa sinua", kikatti Minea, ja Leonora punastui. Juttelin tytölle: "Arvaa mitä, olet ollut niin kiltti, että Joulupukki lähetti sinulle oman ponin. Sen nimi on Söpö, ja talli on aivan lähellä kotiasi." Näytin ponin kuvan. Minea hyppäsi kaulaani. "Kiitos, Matti-setä, en enää usko joulupukkiin, joten sinä taidat olla se lahjoittaja." Ärsytti tuo kakaran näsäviisaus. Kerroin, että joulupukkiin pitää uskoa, muuten lahja jää saamatta. "Uskon nyt”, hän nauroi.


"Menemmekö heti tapaamaan Söpöä?" Leonora suostui. "Pärjään, kunhan en koske poniin." Ajoimme tallille, ja tallipoika talutti Söpön esille satuloituna pinkkiin satulaan ja pinkkeihin ohjiin. Nostin Minean selkään, ja tallipoika lähti taluttamaan ratsukkoa. "Eikö ole kaunis kuva? Tyttö on aivan sinun näköisesi ja kuinka iloiseksi hän tuli ponista.” Leski otti kädestäni kiinni ja kuiskasi kiitoksen. Mietin: "Nyt tämä lähtee etenemään." Olin tilannut valokuvaajan ottamaan kuvia iloisesta Mineasta ratsastamassa ponillaan. ”Teetän näistä kuvista taulun”, kerroin.


Minea ratsasti pari kierrosta, jonka jälkeen oli aika lähteä. "Haluatko Minea, tulla uudestaan — vaikka kerran viikossa? Voin olla kanssasi, pidän itsekin ratsastuksesta ja minulla on täällä oma hevonen." Tyttö kärtti lupaa äidiltään, joka suostui. "Matti-setä on kiltti, joten kiitä häntä kauniisti." Minea halasi minua, ja hädin tuskin pystyin salaamaan inhoni tuota punatukkaista kakaraa kohtaan. Annoin suukon otsalle. "Kiitos, suloinen neiti." Minea kikatteli iloisena, ja leski hymyili.


”Tulisitko viettämään joulun kanssamme?” tiedusteli Leonora. Lupauduin: ”Tuon jouluruoat, saatte vain olla ja nauttia tunnelmasta.” Panostin siihen jouluun. Kävin kakaran kanssa sahaamassa metsästäni joulukuusen. Kannoimme sen sisälle ja koris-telimme yhdessä. Nostin Minean olkapäälleni ja hän kiinnitti Rosenbergin suvun pe-rinnetähden. Huomasin lesken kyynelehtivän. ”Minean isän muistolle.” Halasimme kaikki yhdessä.


Arvioin tähden hinnaksi vähintään 20 000 euroa; kultaus oli aitoa ja Rosenbergin vaakuna koristi tähteä. Kiillotimme yhdessä arvokkaan Gorhamin astiaston ja asetimme lahjat kuusen alle. Olin tilannut kaupungin parhaan pitopalvelun sekä tarjoilijat. Ostin kakaralle lisää lahjoja ja leskelle kauniit valkoiset aidot helmet. Sain häneltä arvokkaan kynän lahjaksi, johon oli kullalla kaiverrettu nimeni. ”Lämmin kiitos, säilytän tätä aina lähellä sydäntäni, eli pukuni rintataskussa.”


Tuli aika lähteä nukkumaan, minut ohjattiin vierashuoneeseen, vaikka olin toivonut muuta. Minea kiukutteli ja halusi yöksi viereeni mutta leski ei suostunut. ”Annamme Matti sedän nukkua rauhassa.” Tyttö sai kiukuttelukohtauksen, ilmeisesti väsymyksestään ja Leonora ei onnistunut häntä rauhoittamaan. Laskeuduin polvilleni lattialle ja kerroin olevani Söpö poni. ”Kuulehan kuinka hirnun ja nyt Minea ratsastaa omaan makuuhuoneeseensa ja nukahtaa.” Konttasin tyttö selässäni ja pukitin hänet sänkyyn. Minea kikatteli ja Leonora sai hänet nukkumaan. ”Rahan vuoksi teen itsestäni, vaikka ponin”, mietin. Leski myöhemmin kiitteli. ”Minealla on temperamenttia ja toimit todella hienosti. Sain suukon poskelleni. ”Kiitos ja hyvää yötä”, hän toivotti.


Kului vielä useita kuukausia, ja punapiru piti minua jo isänään. Kävimme tallilla kerran viikossa, nyt kahden, ja jaloittelin samalla omaa ratsuani. Ajoittain jopa nautin yhteisestä ajastamme, kunnes muistin ison perinnön, jonka halusin itselleni. Keväällä vihdoin kihlauduin Leonoran kanssa, mutta en vieläkään saanut häntä sänkyyni. Tyydyin suudelmiin mutta käsitin lesken olevan valmiina muuhunkin. Silti keskityin Mineaan, joka oli tie lesken sydämeen. ”Kohta naikkonen pyytää kunnon panoa.”


Tyydytin haluni sivusuhteilla, naisia kyllä riitti mutta olin hienotunteinen. Satunnai-set työmatkat olivat enemmänkin panomatkoja, varoin joutumasta kiinni. Jaksoin imarrella ja helliä Leonoraa, ansaiten hänen täyden luottamuksensa. ”Olen aina ollut menevä yksinäinen poikamies, mutta nyt on pakko kertoa tunteeni: rakastan teitä molempia tyttöjäni, Leonora ja Minea.” Leski vastasi: ”Rakastan myös sinua, ja Minea pitää sinua isänään.” Nauroin mielessäni. ”Kohta rahat ovat minun.” Kerroin ryhtyväni Minean isäksi, mikäli olisin heidän luottamuksensa arvoinen. ”Minea on täysin vienyt sydämeni, samoin sinä.”


Ehdotin pikaista matkaa kihlattuni loma-asunnolle Maltalle. ”Kiinteistö tulisi arvioida, ja olen kutsunut sinne insinöörin kartoittamaan korjaustarpeita.” Leonora oli samaa mieltä. ”Meidän olisi varmaankin syytä olla paikalla.” Kerroin Minealle naapuritilan ponista ja punapiru hyppi innoissaan. Lensimme Leonoran yksityiskoneella Maltan kansainväliselle lentoasemalle Luqaan, josta jatkoimme autolla ihastuttavalle Välimeren kiinteistölle.


Kakara oli jatkuvasti kärttämässä jotakin kivaa tapahtumaan. Onneksi hän mieluusti käytti aikansa ponitallilla, ja sain Leonoran kanssa yhteistä aikaa. Insinöörini arvioi kiinteistön ja teki tarjouksen korjausten osalta. Ehdotin uutta rakennusta: ”Tontilla on runsaasti tilaa, ja tähän voisi rakentaa isomman lomatalon. Nykyinen kannattaisi remontoida ja vuokrata isolla tuotolla, varsinkin kun täällä on paljon omaa rantaviivaa.” Leonora suostui ja siirsi minulle varat toteutukseen. Päätin teettää korjaukset joskus, mutta rahat otin tililleni, joka oli pahasti miinuksella. Kuittasin luottokortti- ja sijoitusvelkani, ja varoja jäi vielä käyttööni useampi miljoona.


Viimeisenä lomaviikkonamme tein salaisen sopimuksen Minean kanssa. ”Ei puhuta äidille vielä, mutta haluaisitko minut isäksesi?” Kakara suostui, suukotti minua ja kysyi: ”Voinko siis kutsua sinua isäksi?” Kerroin, että hän saa myös sukunimeni. ”Sinusta tulee oikea tyttäreni.” Kosiessani Leonoraa polvillani, Minea oli vierelläni kauniissa prinsessamekossaan, jonka olin hänelle hankkinut. ”Suostu, äiti, haluan Matin isäksi”, hän kärtti. Leonora suostui mutta Minean lähdettyä poniratsastukselle hän kertoi asian, jonka jo tiesin.


”Sairastan vakavaa aivosyöpää, ja elinaikani on vain neljä vuotta. En ole halunnut tätä aiemmin kertoa mutta emme voi avioitua, mikäli jätän tämän kertomatta.” Teeskentelin järkyttynyttä. Olin pitkään hiljaa. Leonora jatkoi:” Luotan ja rakastan sinua ja sinusta tulisi hyvin pian Minean yksinhuoltaja.” Halasin kyyneleet silmissäni leskeä. ”Otatko vastaan tyttäreni omana lapsenasi, adoptoit hänet ja pidät Mineasta aina huolta”, tiedusteli Leonora. ”Olette rakkainta mitä minulla on ikinä ollut, olette oma perheeni, naimisissa tai ei, on aika sitten 4 vuotta tai vähemmän.” Päädyimme rakastelemaan. ”Sovitaan häät ja menemme naimisiin täällä”, ehdotin. Minulla oli jo valmiina kaikki tarvittavat dokumentit. Leonora ei ihmetellyt edes sitä. ”Kuinka typerä nainen”, mietin.


Häät olivat yksinkertaisen kauniit. Minea prinsessamekossaan keskellämme vannoimme ikuiset valat. Päätimme olla kutsumatta vieraita ja meillä oli vain pappi vihkimässä Maltan omalla rannallamme, soihtujen palaessa ja ilotulitus juhlisti tapahtumaa. Allekirjoitimme saman tein paperit. Minulla oli avioehto valmiina, jossa saisin koko lesken omaisuuden, mutta hän ei siihen suostunut. "Koko omaisuus menee Minealle, mutta sinä et hätää tule kärsimään, kirjoitetaan sinne runsas kuukausiraha sinullekin.” "Rakas, ei sillä väliä. Minulle tärkeintä on perhe, sinä ja Minea", kerroin. Päätin hoitaa kakaran myöhemmin, kunhan leski olisi kuollut.


Adoptoin Minean, annoin hänelle nimeni. Vaimoni siirsi minut tietyin ehdoin omaisuuden hoitajaksi, ja yritin useamman kerran puhua hänelle aiemman testa-mentin purkamisesta. Hän ei suostunut kuulemaan asiasta, mutta kirjoitti vielä suuremman rahallisen tuen, testamentin säilyttämisen ehtona. "Minea rakastaa sinua kuin isää, ja hän on hyvä tyttö. Et varmasti jää pulaan", hän vakuutti. Sain vai-moltani runsaan kuukausirahan ja selitin yhteisen pankkitilimme käyttöä loma-asun-tojen remontteihin ja kartoituksiin. Avioliittomme alku oli melkoisen mukavaa; rahaa riitti, ja tein sijoituksia. Valitettavasti mikään niistä ei tuottanut odotetusti, ja vaimoni varallisuus vain kasvoi Peterin älykkäiden päätöksien ansiosta.


En aina jaksanut pitää kulisseja yllä. Muutaman kerran Leonora ärsytti minua niin paljon, että annoin hänelle opetuksen. En lyönyt kasvoihin, mutta tein selväksi, että en hyväksynyt hänen käytöstään. Nautin Minean seuratessa äitinsä pahoinpitelyä. ”Mikäli puhut tästä kenellekään, sinulle käy samoin.” Tyttö alkoi oireilla ja pissasi öisin alleen. ”Taas haisee kusi”, huusin sille aamulla. ”Siivoa jälkesi, mene pesulle ja kouluun.” Harmittelin Minean menestystä. Hän oli jatkuvasti luokkansa priimus, erityisesti kielissä ja matematiikassa.


Kävimme yhä viikoittain tallilla ratsastamassa ja hän uskaltautui nousemaan oman ison ratsuni selkään. ”Tyttö on todella lahjakas”, kertoi ratsastuksen opettaja. ”Ei ole pitkään”, mietin ja suunnittelin hänen kuolevan ratsastusonnettomuudessa. ”Nyt pitää vielä malttaa.” Ajoittain jopa nautin tytön seurasta, ihaillen kakaran rohkeutta. Vaimoni oppi nopeasti pahoittelemaan, kun oli ärsyttänyt minua. Sovimme asian sängyssä, vaikka minua inhotti rakastella hänen kanssaan. Usein öisin mietin tukahduttavani hänet tyynyllä, mutta hillitsin itseni. "Kohta olen vapaa ja rikas.”


Surin vaimolleni, kuinka Peter ei hyväksynyt minua Minean isäksi ja hänen aviomiehekseen. Tämän vuoksi sain Leonoran allekirjoittamaan Peterille lähestymiskiellon. ”En ymmärrä mikä veljeäni vaivaa, ehkä hän on mustasukkainen sinulle tai ehkä hänen huumeongelmansa on uusiutunut.” "Rakas Leonora, et enää tarvitse Peteriä. Sinulla on minut.” Kuinka helppoa oli hänet huijata. Hillitsin itseni jatkossa parem-min, vältin kiukunpuuskia ja vaimoni pahoinpitelyjä. Olimme jopa onnellisia yhdessä, sen verran kuin ylipäätään pystyin onnellisuutta tuntemaan. Raha ja varallisuus olivat kaikkeni ja aina ajatuksissani.


Suurin erimielisyytemme koski juuri rahankäyttöä. Leonora oli todella vaatimaton ja ei suostunut ehdottamiini ylellisyyksiin. Minulle ei riittänyt perheloma kerran vuodessa, edulliset järkevät vähäpäästöiset leasing autot ja harvoin luksusravintolassa ruokailu. Myös tyttärensä hän oli opettanut säästäväiseksi. Vaimoni piti kesäisin kasvimaata ja kasvihuonetta, josta saimme salaatit, tomaatit, kurkut ja perunat. Minut edellytettiin harventamaan ja nostamaan perunat. Kalat hän hankki paikalliselta kalastajalta.


Olin pitkään haaveillut jahdista omaan rantaamme mutta sitä en pystynyt hankkimaan omilla varoillani. Koin täydellisen nolauksen venemessuilla, jossa tuttu myyjä esitteli varaamaani 500 000 euron hintaista venettä. Leonora veti minut syrjään. ”Rakas, ei ole mitään järkeä tuollaista hankkia, joutuisimme ruoppaamaan oman ran-tamme ja talvella jahdille ei ole mitään käyttöä.”


Viikon kuluttua vaimoni kutsui minut rantaan. ”Siellä on sinulle järkevä vene.” Mietin hänen heltyneen ja odotin näkeväni jahdin. Laiturimme oli pidennetty, venenosturi asennettu ja Leonora osoitti venettäni. ”Tiedän että haluat vesille kalastamaan. Rosenberg säätiöllä oli tämä aivan käyttämättä, se on nyt sinun.” Laiturissa odotti siisti mutta käytetty Buster, uudella moottorilla ja Sonar laitteella varustettuna. Petyin, ärsyynnyin mutta hillitsin itseni. ”Kiitos rakas.” Vaimoni oli hankkinut myös uudet vavat ja vieheet. Ihastelin niitä, vaikka mieleni teki pistää ne päreiksi. ”Opetathan Minean veneilemään?” Kävin näön vuoksi muutaman kerran vesillä, lopulta Minea ajoi itsenäisesti, kalasteli ja vietti pitkät päivät merellä. ”Hukkuisipa se”, toivoin, mutta tytöstä oli tullut taitava veneen käsittelijä ja hän palasi usein kalasaaliin kera.


Leonora alkoi onneksi sairastella jo parin vuoden jälkeen. Lähetin hänet aluksi kylpylään ja myöhemmin saattohoitoon Itävaltaan. Minä en tavannut häntä lainkaan viimeiseen puoleen vuoteen, en päästänyt myöskään Mineaa. Kerroin vaimolleni:”


Minealla on nyt vaikea kausi koulun suhteen.” Leonora ymmärsi, kuten aina. Peter Holm yritti saada lähestymiskiellon purettua, jotta pääsisi vaimoni luokse saattohoitoon. Sen en voinut antaa tapahtua. Pakotin Minean puhumaan oikeudessa omilla sanoillani. Se vaati paljon mielikuvitusta ja suostuttelua, enemmän kuin laki olisi sallinut. ”Äitisi kuolee kohta”, kerroin. ”Sinulla ei ole ketään muita kuin minut ja Söpö.” ”Poni viedään teurastajalle, joka ampuu sitä päähän. Söpö ei kuole heti, vaan kärsii, ja lopuksi siitä tehdään makkaraa.” Tyttö itki koko yön. "On yksi mahdollisuus, jos haluat ponisi pitää: Opettelet tämän nyt ja huomenna kerrot oikeudessa, kuinka pelkäät tavata Peter setääsi.”

